22/04/2024
資深藝員陳狄克上周設靈!佘詩曼贈花圈作最後道別揭二人親戚關係
76歲資深藝員陳狄克(原名:陳均榕)上月因病離世,19日下午5時於九龍殯儀館設靈,以道教儀式進行,不少藝人贈花圈悼念。TVB娛樂新聞台派員採訪,在花圈名單中,見到佘詩曼獻上的花圈,意外揭發原來兩人屬親戚關係。
陳狄克20日上午9時舉行大殮,隨即辭靈出殯,奉移靈柩到火葬場進行火葬禮。靈堂佈置清雅簡潔,楊明及錢嘉樂等圈中人陸續到場弔唁,TVB娛樂新聞台派員採訪。陳狄克效力TVB約45年演過不少劇集,生前人緣極佳,周潤發、苗僑偉、黃日華、外甥女佘詩曼、劉江、鄭少秋及白茵等圈中人致送花圈悼念,視后佘詩曼以外甥女身份致送花牌,揭二人親戚關係,而該花圈放在家屬花牌中,寫上:「陳軍戎舅父千古,永遠懷念,外甥女佘詩曼合家敬輓。」
(TVB娛樂新聞台YouTube截圖)
(TVB娛樂新聞台YouTube截圖)
(TVB娛樂新聞台YouTube截圖)
(TVB娛樂新聞台YouTube截圖)
(TVB娛樂新聞台YouTube截圖)
陳狄克16歲就入行做幕後,後來武指韓義生與監製宗燦枝邀請佢擔當劇集《中國殺人王》嘅男主角,亦暫時係佢職業生涯中嘅唯一一次男主角。八十年代轉投無線,任武術指導和演員,在劇中多演如黑社會、綁匪、毒販、獸父等反派角色,漸漸成「御用奸角」,近年開始退下火線,偶爾演一啲小人物,例如茶餐廳伙計、客棧小二等。
除咗幕前貢獻良多之外,打得之人陳狄克當年更為《上海灘》擔任武指,許文強(周潤發)被亂槍射殺的一幕,就係由陳狄克所設計。狄克演出過逾280套劇集,至今仍不停拍劇。默默嘅努力總會有人留意到,TVB綜藝節目《Sunday好戲王》曾封陳狄克為TVB嘅「黑幫王」,肯定咗佢嘅貢獻,而佢暫時最後一套播映劇集係喺《法言人》中演拾荒者「釗伯」,被控在垃圾站放火,最後被撤銷控罪。而其遺作《逆天奇案2》及《神耆小子》仍未播出。
轉載自: 晴報